**BERDINTASUNAREN ALDEKO ETA GENERO BAZTERKETAREN AURKAKO BORROKAN NAZIOARTEAN NABARMENDU DIREN PERTSONAK ZUZENBIDE FAKULTATEAN IKUSARAZTEKO PROZEDURA**

**1- Xedea**

Ekimen honen xedea berdintasuna defendatu, babestu eta sustatzeko jarduerak garatzeagatik, giza eskubideen defentsan eta genero bazterketaren kontra nazioartean nabarmendu diren pertsonak publikoki aintzatestea da. Pertsona horiek egindako lana hedatzeko asmoz haien izenak erabiliko dira Zuzenbide Fakultateko erabilera kolektiboko espazioak izendatzeko.

**2.- Parte hartzaileak**

Zuzenbide Fakultateko unibertsitate komunitateari lotutako edozein pertsonak har dezake parte (ikasleak, AZP eta IPP), banaka, bi campusetako edozeinetan (Bizkaikoan zein Gipuzkoakoan); pertsona bakoitzak proposamen bana baino ezingo du aurkeztu.

**3- Proposamenak aurkeztea**

Proposamenak aurkezteko epea deialdia fakultatearen webgunean argitaratu eta biharamunean irekiko da eta 2015ko martxoaren 8an itxiko da.

**4- Beharrezko dokumentazioa**

Behar bezala aurkeztutako proposamenarekin batera, gutxienez, agiri hauek ere helarazi beharko dira:

- Proposamenaren oinarri izango den pertsonaren merituen deskribapen memoria (gehienez 1.000 hitz).

-Proposamena aurkezten duen pertsonaren izena, abizenak, harremanetan jartzeko telefono zenbakia eta posta elektronikoko helbidea.

**5.- Aurkezpena**

Dokumentazioa Ikasleen Idazkaritzetan erregistratuz aurkeztu beharko da, Zuzenbide Fakultateko Berdintasun Batzordeko presidenteari zuzendua .

**6- Epaimahaia eta hautapen irizpideak**

Zuzenbide Fakultateko Berdintasun Batzordeko kideek eratuko dute epaimahaia: Une honetan:

Presidentea: Mª Aránzazu Campos Rubio

IIP: Sofía Arana Landin

Mª Ángeles (Maggy) Barrere Unzueta

Maite Barruetabeña Zenokorta

Leire Imaz Zubiaur

Jokin Alberdi Bidaguren

AZP: Garbiñe Estéfano Otegui

Ikasleen ordezkaria: Cristina Ciara Garcia

Batzordeak proposamenak aztertuko ditu eta erabaki bat hartuko du; aukeratutako bi izenak eta bi tokiak (campus bakoitzeko izen eta toki bana) Fakultateko Batzarrari jakinaraziko dizkio, ikastegian organo erabakitzaile gorena den aldetik, hark ebazpena eman dezan; jasotako proposamenei dagokienez, batzarrak onetsi egingo ditu, edo, hala badagokio, ezezkoa emango die; azken kasu horretan, ezezkoa emanez gero, horretarako zioak azaldu beharko ditu.

**7- Argitalpena**

Batzarrak emandako ebazpena fakultateko webgunean argitaratuko da.

**8- Hedapena**

Aukeratutako proposamenak jakinarazteko ekitaldi publikoak antolatuko dira bi campusetan, bertan, aukeratutako ideien egileek proposamenen funtsak labur-labur azaldu ahal izango dituzte.

Aukeratutako bi proposamenak gure ikastegiko erabilera komuneko espazio bana izendatzeko erabiliko dira; hala, nabarmendutako pertsonaren izenarekin identifikatuko dira, eta azalpen kartel bana jarriko da.

Ondare ondorioetarako, espazioek dagozkien alfazenbakizko kodeei eutsiko diete.

**9- Aldizkakotasuna**

Prozedurak urteroko izaera izango du.

**10. Eskerrak ematea**

Aukeratutako proposamenen egileei parte hartu izana eskertuko die Fakultateak; hala, diploma ziurtagiria banatuko die horretarako antolatuko diren hedapeneko ekitaldi publikoetan.

.